
Vyhláška

 Okresného úradu Košice – okolie

 zo dňa 12. 08. 2014,
ktorou sa určuje rozsah inundačného územia pri vodohospodársky významnom vodnom toku Hornád v katastrálnom území Ždaňa
Okresný úrad Košice – okolie podľa § 61 písm. i) 2.  a § 46 ods. 1 zákona č. 364/2004 Z.z. o vodách a o zmene zákona SNR č. 372/1990Zb. o priestupkoch v znení neskorších predpisov (vodný zákon) v znení neskorších predpisov:
§ 1
Predmet vyhlášky
Touto vyhláškou sa na návrh správcu vodohospodársky významných vodných tokov, ktorým je Slovenský vodohospodársky podnik, š. p., Odštepný závod Košice, určuje rozsah inundačného územia vymedzeného záplavovou čiarou pri vodohospodársky významnom neohrádzovanom vodnom toku Hornád (číslo hydrologického poradia 4-32-01-001) v obci Ždaňa, v katastrálnom území Ždaňa.
§ 2
Určenie rozsahu inundačného územia
(1) Rozsah inundačného územia pri vodohospodársky významnom vodnom toku Hornád (číslo hydrologického poradia 4-32-01-001) v obci Ždaňa, v  katastrálnom území Ždaňa (rkm 17,60 – 18,40) sa určuje tak, ako je to zakreslené v prílohe č. 1 (mapa inundačného územia M 1 : 15 000). 
(2) Vonkajšia hranica inundačného územia pri vodohospodársky významnom vodnom toku Hornád (číslo hydrologického poradia 4-32-01-001) v obci Ždaňa, v katastrálnom území Ždaňa (rkm 17,60 – 18,40) sa určuje záplavovou čiarou pre prietok vody Qmax.100.
(3) Opis priebehu vonkajšej hranice inundačného územia pri vodohospodársky významnom vodnom toku Hornád (číslo hydrologického poradia 4-32-01-001) v obci Ždaňa, v katastrálnom území Ždaňa (rkm 17,60 – 18,40) pri prietoku Qmax100 s popisom súčasného skutočného využitia územia medzi vonkajšou hranicou inundačného územia a korytom vodného toku je uvedený v prílohe č. 2.
(4) Obmedzenia a zákazy pre určené inundačné územie a výnimky z obmedzení a zákazov ustanovuje osobitný predpis
).
§ 3
Odovzdanie dokumentácie k inundačnému územiu
(1) Okresný úrad Košice – okolie odovzdá dokumentáciu určeného inundačného územia stavebnému úradu (Obci Ždaňa).
(2) Obec zabezpečí vyznačenie hraníc určeného inundačného územia do územného plánu obce alebo územného plánu zóny pri najbližšom preskúmaní schváleného územného plánu podľa osobitného predpisu
).
§ 4
Zodpovednosť za porušenie povinností

(1) Protiprávne konanie fyzickej osoby, ktorého sa dopustí tým, že poruší obmedzenia alebo zákazy pre určené inundačné územie, je priestupkom podľa osobitného predpisu
).

(2) Protiprávne konanie právnickej osoby alebo fyzickej osoby – podnikateľa, ktorého sa dopustí tým, že poruší obmedzenia alebo zákazy pre určené inundačné územie je správnym deliktom podľa osobitného predpisu
).
§ 5
Uloženie a uverejnenie vyhlášky

(1) Vyhláška je uložená na Okresnom úrade Košice – okolie,  Hroncova 13, Košice a na Obecnom úrade Ždaňa, kde sa možno oboznámiť s mapou určeného inundačného územia.
(2) Vyhláška je uverejnená vo Vestníku vlády SR a na webovom sídle Okresného úradu Košice – okolie.
§ 6
Účinnosť

Táto vyhláška nadobúda účinnosť dňom uverejnenia.
                                                                                      PhDr. Peter Derevjaník, PhD.
                                                                                                  prednosta

                                                                                  Okresného úradu Košice - okolie      
�) § 20 ods. 6, 7, 8 a 9 zákona č. 7/2010 Z.z. o ochrane pred povodňami v znení zákona č. 180/2013 Z.z. 


�) § 30 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších   predpisov.


�) § 47 ods. 1 zákona č. 7/2010 Z.z. o ochrane pred povodňami v znení zákona č. 180/2013 Z.z.


�) § 46 ods. 1 písm. a) zákona č. 7/2010 Z.z. o ochrane pred povodňami v znení zákona č. 180/2013 Z.z.

